text: আস্থা ফিরছে না, চলছে বিদেশিদের শেয়ার বিক্রির হিড়িক
  Catagory : অর্থনীতি, পুঁজিবাজার, প্রচ্ছদ, লিড নিউজ | তারিখ : October, 3, 2019, 8:26 pm
  আমাদের সকাল ডেস্ক: নানামুখী প্রচেষ্টার পরও শেয়ারবাজারে বিনিয়োগকারীদের আস্থা ফেরানো যাচ্ছে না। ফলে শেয়ার বিক্রির চাপ অব্যাহত রেখেছে বিদেশি বিনিয়োগকারীরা। আগের ছয় মাসের মতো সদ্য সমাপ্ত সেপ্টেম্বর মাসেও বিদেশিরা শেয়ারবাজার থেকে যে পরিমাণ শেয়ার কিনছেন বিক্রি করেছেন তার থেকে বেশি। এ নিয়ে টানা সাত মাস বিদেশি বিনিয়োগকারীরা শেয়ার ক্রয় থেকে বিক্রি বেশি করল। দেশের শেয়ারবাজোরের ইতিহাসে এর আগে কখনো বিদেশিরা টানা সাত মাস এমন শেয়ার বিক্রি অব্যাহত রাখেনি।